තමන් යාපනය දෙමළ පාසලකට ගිය විට ඔවුන් දෙමළ භාෂාවෙන් ජාතික ගීය ගායනා කරාවි, එයට එරෙහි නොවන බව ප්‍රකාශ කළ අග්‍රාමාත්‍යවරයා කියා සිටියේ තමන්ගේ විදියට එය ගායනා කිරීම ගැන සමහර දේශපාලනඥයින් මෙම කරුණු මතු කළත් බහුතර ජනතාව ඒ ගැන නොසිතන බවයි.ඉදිරි පාර්ලිමේන්තු මැතිවරණය ජයග්‍රහණය කළහොත් 19 වන සංශෝධනය ඉදිරියට පවත්වාගෙන යන්නේ ද සම්බන්ධයෙන් හින්දු මාධ්‍යවේදියා විමසූ අවස්ථාවේදී අග්‍රාමාත්‍යවරයා කියා සිටියේ 19 වන සංශෝධනය අහෝසි කළ යුතු බවයි.මේ අතර, සිය රාජ්‍ය සංචාරය අතරතුර දී අග්‍රාමාත්‍ය මහින්ද රාජපක්ෂ එරට හිටපු අග්‍රාමාත්‍ය මන්මෝහන් සිං සහ ඉන්දීය කොංග්‍රස් පක්ෂ නායක රාහුල් ගාන්ධි මුණගැසුණා.